OLIB ChIQILADIGAN TOVARLARNING BOJXONA QIYMATI DEKLARATSIYASINI TO‘LDIRISh BO‘YIChA YO‘RIQNOMANI TASDIQLASh TO‘G‘RISIDA

O‘zbekiston Respublikasi “Davlat bojxona xizmati to‘g‘risida”gi Qonunining 6-moddasi va O‘zbekiston Respublikasi Vazirlar Mahkamasining “O‘zbekiston Respublikasining bojxona hududidan olib chiqiladigan tovarlarning bojxona qiymatini belgilash va deklaratsiyalash tartibi to‘g‘risidagi nizomni tasdiqlash haqida” 2007-yil 9-sentabrdagi 198-son qaroriga (O‘zbekiston Respublikasi qonun hujjatlari to‘plami, 2007-yil, 37-38-son, 389-modda) muvofiq O‘zbekiston Respublikasi Davlat bojxona qo‘mitasi qaror qiladi:
 1. Olib chiqiladigan tovarlarning bojxona qiymati deklaratsiyasini to‘ldirish bo‘yicha yo‘riqnoma ilovaga muvofiq tasdiqlansin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kundan so‘ng kuchga kiradi.
 Mazkur Yo‘riqnoma O‘zbekiston Respublikasi Vazirlar Mahkamasining O‘zbekiston Respublikasining bojxona hududidan olib chiqiladigan tovarlarning bojxona qiymatini belgilash va deklaratsiyalash tartibi to‘g‘risidagi nizomni tasdiqlash haqida” 2007-yil 9-sentabrdagi 198-son qaroriga (O‘zbekiston Respublikasi qonun hujjatlari to‘plami, 2007-yil, 37-38-son, 389-modda) muvofiq olib chiqilayotgan tovarlarning bojxona qiymati deklaratsiyasini (bundan keyin BQD deb yuritiladi) to‘ldirish tartibini belgilaydi.
 1. Olib chiqiladigan tovarlarning bojxona qiymatini belgilash, bojxona to‘lovlarini hisoblash, deklarant tomonidan ko‘rsatilgan bojxona qiymatini nazorat qilish va bojxona organlari tomonidan bojxona statistikasini yuritish maqsadida qo‘llaniladi.
 2. Tovarni eksportga sotishda uning “DAF — O‘zbekiston Respublikasining bojxona chegarasi” (DAF — “delivered at frontier”) shartlariga keltirilgan qiymati olib chiqilayotgan tovarning bojxona qiymati hisoblanadi.
 3. BQD tegishli bojxona yuk deklaratsiyasining (bundan keyin BYuD deb yuritiladi) ilovasi bo‘lib, usiz haqiqiy hisoblanmaydi. BQD ushbu Yo‘riqnomaning 5-bandida keltirilgan holatlardan tashqari O‘zbekiston Respublikasidan olib chiqilayotgan barcha tovarlar uchun to‘ldiriladi va tovarlarning bojxona rasmiylashtiruvini amalga oshirayotgan bojxona organiga BYuD bilan bir vaqtda taqdim etiladi. 
 BQD BYuDning shakliga muvofiq elektron yoki qog‘oz shaklida taqdim qilinadi. BQD qog‘oz shaklida taqdim qilingan taqdirda u bilan birga uning elektron nusxasi ham taqdim qilinadi. 
 BQDning elektron shakli (elektron nusxasi) bojxona rasmiylashtiruvi bo‘yicha mutaxassisning elektron raqamli imzosi bilan tasdiqlangan bo‘lishi lozim.
 BQDning qog‘oz shakli olti nusxada rasmiylashtiriladi. Bunda:
 a) birinchi nusxa — bojxona organi hujjatlarida saqlanadi;
 b) ikkinchi nusxa — O‘zbekiston Respublikasi Davlat bojxona qo‘mitasi statistik hisoboti uchun;
 v) uchinchi nusxa — deklarantga qaytarib beriladi; 
 g) to‘rtinchi nusxa — bojxona to‘lovlari hisobotini yurituvchi bojxona organi uchun;
 d) beshinchi nusxa — tovarlarni olib chiqishda tovar yuk hujjatlari bilan birga tovar qabul qiluvchi davlatga yuboriladi. 
 e) oltinchi nusxa — tovar eksport qiluvchi uchun.
 5. BQD quyidagi holatlarda to‘ldirilmaydi:
 olib chiqilayotgan tovarlar to‘plamining bojxona qiymati 1000 AQSh dollariga teng qiymatdan oshmasa (tijorat maqsadida olib chiqilayotgan tovarlar bundan mustasno);
 jismoniy shaxslar tomonidan ularning yashash joyi o‘zgargan taqdirda shaxsiy (xo‘jalik) mol-mulklari hisoblangan tovarlar olib chiqilganda (shaxsning oldingi yashash joyidan hisobdan chiqarilganligini tasdiqlovchi belgi mavjud bo‘lganda);
 uzoq muddatli xizmat safariga ketayotgan O‘zbekiston Respublikasi fuqarolarining shaxsiy mulklari, shuningdek, O‘zbekiston Respublikasi hududidan chiqib ketayotgan boshqa davlatlar fuqarolarining O‘zbekiston Respublikasiga olib kirgan shaxsiy mulklari olib chiqilganda;
 tijorat faoliyati uchun mo‘ljallanmagan namunalar, reklama materiallari, gumanitar yordam shaklidagi tovarlar va boshqa tovarlar olib chiqilganda.
 6. BQD ushbu Yo‘riqnomaning 1-ilovasiga muvofiq BQD-1 shaklida yoki Yo‘riqnomaning 2-ilovasiga muvofiq BQD-2 shaklida to‘ldiriladi.
 Olib chiqiladigan tovarning bojxona qiymati quyidagi asoslarda belgilanayotgan holatlarda BQD-1 shakli to‘ldiriladi: 
 a) olib chiqilayotgan tovarning oldi-sotdi bitimi qiymati bo‘yicha; 
 b) olib chiqilayotgan tovarning ishlab chiqarilishi va sotilishi bilan bog‘liq xarajatlar aks etgan sotuvchi-eksport qiluvchining buxgalteriya hisobi ma’lumoti bo‘yicha; 
 v) olib chiqilayotgan tovarni balansga kirim qilish va chiqarish to‘g‘risidagi buxgalteriya ma’lumotlari bo‘yicha. 
 Boshqa holatlarda BQD BQD-2 shaklida to‘ldiriladi.
 7. BQD-1 va BQD-2 shakllarining har biri 2 ta asosiy varaqlardan iborat: birinchi (old) va bojxona qiymati va uning elementlari to‘g‘risidagi ma’lumotlar ko‘rsatiladigan ikkinchi varaq. BQD-1 va BQD-2 shakldagi deklaratsiyalar (asosiy varaqlar) bittadan uchta turgacha bo‘lgan tovarlar uchun to‘ldiriladi. Uchta turdan ko‘p tovarlar uchun qo‘shimcha varaqlardan foydalaniladi va bu varaqlar ham o‘z navbatida bittadan uchta turgacha bo‘lgan tovarlar uchun to‘ldiriladi.
 BQD-1 va BQD-2 shakl deklaratsiyasining old varag‘ida ko‘rsatilgan barcha ma’lumotlar qo‘shimcha varaqlarda ko‘rsatilgan tovarlarga butunlay taalluqli bo‘lsa, qo‘shimcha varaqlardan foydalanish mumkin. Qo‘shimcha varaqlar sifatida BQD-1 va BQD-2 shakllarining ikkinchi varaqlaridan foydalaniladi.
 8. BQD va uning qo‘shimcha varaqlari kompyuter yoki yozuv mashinasida davlat yoxud rus tillarida to‘ldiriladi.
 9. BQD yoki qo‘shimcha varaqlarda o‘chirib to‘g‘rilash va ustidan tuzatishlar bo‘lmasligi lozim. Deklarant tomonidan kiritilgan barcha tuzatishlar faqat deklarant tomonidan yozuvlarni o‘chirish va kerakli ma’lumotlarni ko‘k yoki qora sharikli ruchka bilan ustidan yozish orqali amalga oshiriladi. Har qanday tuzatishlar deklarant jismoniy shaxs bo‘lsa, uning imzosi bilan, deklarant yuridik shaxs bo‘lsa, mas’ul xodimining imzosi va muhri bilan tasdiqlanishi lozim.
 Tushunarsiz holda, tuzatishlar va deklarant tomonidan tasdiqlanmagan o‘zgartirishlar bilan to‘ldirilgan BQD bojxona organlari tomonidan qabul qilinmaydi. BQDning (BQD-1 va BQD-2 shakllari) har bir varag‘i deklarantning imzosi bilan tasdiqlangan bo‘lishi lozim.
 10. Deklarant tomonidan quyidagi ustunlar to‘ldiriladi: 1(a), 1(b), 2, 3, 4(a), 4(b), 5, 6(a), 6(b), 7, 8, 9, 10, 11, 12, 13(a), 13(b), 13(v), 14, 15(a), 15(b), 15(v), 16(a), 16(b), 16(v), 16(g), 17, 18, 19(a), 19(b), 19(v), 19(g), 19(d), 19(e), 19(j), 19(z), 20, 21, 22, 23, 24.
 11. 1(a)-“Sotuvchi” ustunida eksport qiluvchining nomi va yuridik manzili ko‘rsatiladi. Agar tovar jo‘natuvchi O‘zbekiston Respublikasi rezidenti bo‘lsa, korxona va tashkilotlarning umumdavlat tasniflagichi bo‘yicha kodi (KTUT) (yuridik shaxslar uchun) yoki soliq to‘lovchining identifikatsion raqami (STIR) (jismoniy shaxslar uchun) ko‘rsatilishi lozim. 
 1(b)-“Deklarant” ustunida tovarni deklaratsiyalovchi va taqdim etuvchi yuridik shaxsning nomi, pochta manzili hamda KTUT bo‘yicha kodi yoki jismoniy shaxsning familiyasi, ismi, sharifi, pochta manzili va STIR ko‘rsatiladi. Agar sotuvchi deklarant bo‘lsa, 1(b)-ustunga “1(a)-ustuniga qarang” yozuvi bilan havola qilinadi. BQDning elektron shaklida (elektron nusxasida) bunday havola qilinmaydi va barcha ma’lumotlar BQDning tegishli ustunlarida to‘liq ko‘rsatiladi.
 2-“Sotib oluvchi” ustunida tovarni sotib oluvchi import qiluvchining nomi (familiyasi, ismi, sharifi) va pochta manzili ko‘rsatiladi.
 3-“Etkazib berish sharti” ustunida tovar yetkazib berish shartining harflarda qisqartirilgan nomi (Inkoterms 2000 asosida) va geografik joy nomi ko‘rsatiladi. Masalan: DAF — Sarag‘och stansiyasi va h. k. 
 4(a)-“Hisob-faktura yoki boshqa hujjatning raqami va sanasi” ustunida tovar olib chiqish uchun asos bo‘lgan hisob-faktura (invoys) yoki boshqa hujjatning raqami va sanasi ko‘rsatiladi. 
 4(b)-“Shartnoma raqami va sanasi” ustunida tovarni olib chiqish uchun tuzilgan shartnomaning (bitim, kelishuv), shuningdek, shartnoma qo‘shimchasining (agar shartnoma qo‘shimchalari mavjud bo‘lsa) raqami va sanasi ko‘rsatiladi.
 5-“Qo‘shimcha varaqlar soni” ustunida BQD-1 shakliga ilova qilingan qo‘shimcha varaqlar soni ko‘rsatiladi. 
 6(a), 6(b), 7, 8, 9, 10-ustunlardagi kerakli javob “X” belgisi (“Ha” yoki “Yo‘q”) bilan belgilanadi. 
 8, 9, va 10-ustunlarda agar javob “Ha” bo‘lsa, batafsil yoritiladi, ya’ni mazkur shartning mazmuni keltiriladi.
 11-“Deklaratsiya imzolagan shaxs” ustunida 1(b) ustunda ko‘rsatilgan shaxslar nomidan tovarlarni deklaratsiyalash vakolatiga ega bo‘lgan shaxs F.I.Sh, egallab turgan lavozimi va telefon raqami ko‘rsatiladi.
 12-“Joy va sana” ustunida BQD-1 to‘ldirilgan joy va sana ko‘rsatiladi. 
 12. BQD-1 shaklining har bir qo‘shimcha varaqlarida uchta turgacha tovarlar to‘g‘risidagi ma’lumotlar ko‘rsatiladi. Har bir qo‘shimcha varaqda uning tartib raqami va BQD-1 shaklining ro‘yxatga olish raqami ko‘rsatiladi.
 13. “Tovar raqami” ustunida BYuDning yoki uning qo‘shimcha varag‘ining aynan o‘xshash ustunidagi tegishli tovarning raqami va TIF TN kodi ko‘rsatiladi. 
 “Hisob-kitob qilish uchun asos” A bo‘limida tovarning bojxona qiymatini aniqlash uchun asos bo‘lgan amalda to‘langan yoki to‘lanishi kerak bo‘lgan narx haqida ma’lumotlar keltiriladi. Agar tovarning yetkazib berish sharti (3-ustun) va shartnomaning boshqa shartlariga asosan mazkur narxga qo‘shish yoki ayirish talab etilmasa, ko‘rsatilgan narx olib chiqiladigan tovarning bojxona qiymatiga teng bo‘lishi mumkin. Bunday holda bojxona qiymatini belgilash va nazorat qilish taqdim etilgan hujjatlar asosida, zarur hollarda amalda to‘langan yoki to‘lanishi lozim bo‘lgan narxga tuzatishlar kiritish (o‘zaro bog‘liqlik ta’siri, shartlar va cheklovlar) orqali tekshirish va tasdiqlash bilan amalga oshiriladi. Bunda, A bo‘limning 14-ustunidagi jami 24 (a) ustunida qaytariladi.
 13(a)-“Tovarning shartnomada belgilangan valyutadagi qiymati” ustunida tovarning sotuvchiga amalda to‘langan yoki to‘lanishi lozim bo‘lgan shartnomada belgilangan valyutadagi qiymati ko‘rsatiladi.
 13(b)-“Sotuvchi — eksport qiluvchining buxgalteriya hisobidagi ma’lumotlar bo‘yicha tovarning qiymati” ustunida olib chiqiladigan tovarni ishlab chiqarish va sotishda qilingan xarajatlarni aks ettiruvchi sotuvchi — eksport qiluvchining buxgalteriya hisobi asosida belgilangan tovarning qiymati ko‘rsatiladi.
 13(v)-“Buxgalteriya ma’lumotlari bo‘yicha tovarning qiymati” ustunida olib chiqiladigan aynan yoki shunga o‘xshash tovarlarni kirim qilish va balansdan chiqarish to‘g‘risidagi buxgalteriya ma’lumotlari asosida aniqlangan tovarning qiymati ko‘rsatiladi. Aynan yoki o‘xshash tovarlarni aniqlashda “Boj tarifi to‘g‘risida”gi O‘zbekiston Respublikasi Qonunining 19 va 20-moddalariga amal qilinishi lozim.
 14. “A bo‘limda kiritilmagan shartnoma narxiga qo‘shimcha qo‘shishlar” B bo‘limida O‘zbekiston Respublikasi Vazirlar Mahkamasining 2007-yil 19-sentabrdagi 198-son qarori (O‘zbekiston Respublikasi qonun hujjatlari to‘plami, 2007-yil, 37-38-son, 389-modda) bilan tasdiqlangan “O‘zbekiston Respublikasi bojxona hududidan olib chiqiladigan tovarlarning bojxona qiymatini belgilash va deklaratsiyalash tartibi to‘g‘risidagi nizom”ning 5-bandida ko‘rsatilgan va tegishli hujjatlar bilan tasdiqlangan (tovar olib chiqish uchun asos bo‘lgan tashqi savdo shartnomasi va boshqa hujjat, yuk-kuzatuv, hisob-kitob va boshqa hujjatlar) shartnoma narxiga qo‘shishlar inobatga olinadi. 
 14—18-ustunlardagi barcha ma’lumotlar so‘mda keltiriladi.
 14-“Sotuvchining xarajatlari” ustunida 13(a), 13(b) va 13(v) ustunlarida ko‘rsatilgan tovar narxiga qo‘shilmagan sotuvchining xarajatlari aks ettiriladi.
 14(a)-ustunda agar oldindan oldi-sotdi narxiga sotuvchi tomonidan amalga oshirilgan vositachilik va brokerlik to‘lovlari va boshqa vositachilik xizmatlari bo‘yicha xarajatlar kiritilmagan bo‘lsa, ko‘rsatiladi. Agar BQD-1 shakli bir to‘plamga kiruvchi bir necha nomdagi tovarlar uchun to‘ldirilsa va shartnoma shu to‘plamdagi barcha yoki bir necha tovarlarga taalluqli bo‘lsa, vositachilik, brokerlik va boshqa vositachilik to‘lovlari 13(a), 13(b) va 13(v) ustunlarida ko‘rsatilgan har bir nomdagi tovarlar o‘rtasida qiymati bo‘yicha proporsional ravishda taqsimlanadi.
 14(b)-ustunda agar konteynyerlar va (yoki) boshqa ko‘p martalab ishlatiladigan taralarga tovar nomenklaturasiga muvofiq baholanayotgan tovar bilan bir butun sifatida qaralsa, sotuvchining konteynyerlar va (yoki) boshqa ko‘p martalab ishlatiladigan taralarga qilgan xarajatlari ko‘rsatiladi. Agar ko‘p martalab ishlatiladigan taralardan foydalanilsa, unda bir necha bor tovar yetkazib berishda ularning narxi har bir to‘plamdagi tovarlar miqdoriga proporsional ravishda taqsimlanadi. Taraga qilingan xarajatlarning proporsional ravishda taqsimlanishi (ya’ni uning qiymatini qismlarga bo‘lib har bir to‘plamga o‘tkazish) shartnomada o‘z aksini topgan yoki biror bir hujjat bilan tasdiqlangan bo‘lsa, bojxona organi tomonidan qabul qilinadi. Tara uchun qilingan xarajatlarga tarani sotuvchiga qaytarish bilan bog‘liq bo‘lgan alohida to‘lanadigan xarajatlar kiritilmaydi.
 14(v)-ustunda sotuvchining joylash, shu jumladan joylash materiallari va joylash ishlari bilan bog‘liq bo‘lgan xarajatlari ko‘rsatiladi.
 15-ustunda olib chiqiladigan tovarlarni ishlab chiqarish va/yoki eksportga sotish uchun sotib oluvchi bevosita yoki bilvosita sotuvchiga bepul yoki pasaytirilgan narx bo‘yicha ko‘rsatadigan xizmatlar va yetkazib beradigan tovarlar qiymati o‘z aksini topadi.
 15(a)-ustunda xomashyo, materiallar, detallar, yarim tayyor fabrikatlar hamda olib chiqiladigan tovarning tarkibiy qismi hisoblanadigan boshqa butlovchi qismlarning qiymati ko‘rsatiladi. Sotuvchi tomonidan uchinchi shaxslardan ularni sotib olishda to‘langan narx mazkur tovarlarning (xizmatlar) qiymati hisoblanadi. Agar mazkur tovarlar sotuvchi yoki u bilan bog‘liq shaxs tomonidan ishlab chiqarilgan bo‘lsa, sotuvchining tegishli buxgalteriya hujjatlari bilan tasdiqlangan ishlab chiqarish qiymati ularning ishlab chiqarish qiymati sifatida qabul qilinadi. Agar sotib oluvchiga sotuvchi tomonidan avval ishlatilgan tovarlar taqdim etilsa, ularning qiymati sotuvchining buxgalteriya ma’lumotlari asosida eskirish darajasi hisobga olingan holda aniqlanadi. Agar sotuvchi tomonidan sotib oluvchiga xomashyo, materiallar, detallar, yarim tayyor fabrikatlar hamda olib chiqiladigan tovarning tarkibiy qismi hisoblanadigan boshqa butlovchi qismlarni qayta ishlash, yetkazib berish, saqlash va boshqa xizmatlar ko‘rsatilgan bo‘lsa, mazkur xizmatlar qiymati (bojxona qiymatini hisoblashda) ularni sotuvchi tomonidan ishlab chiqarilgan yoki sotib olingan narxi e’tiborga olinadi.
 15(b)-ustunda olib chiqiladigan tovarlarni ishlab chiqarishda foydalanilgan instrumentlar, shtamplar, shakllar hamda boshqa shu kabi jihozlar qiymati ko‘rsatiladi.
 15(v)-ustunda olib chiqiladigan tovarlarni ishlab chiqarishda sarflangan yordamchi materiallar qiymati ko‘rsatiladi.
 15(g)-ustunda sotuvchi tomonidan sotib oluvchiga muhandislik ishlanmalari, tajriba-konstruktorlik ishlari, dizayn, badiiy jihozlash, olib chiqiladigan tovarlarni ishlab chiqarish uchun bevosita zarur bo‘lgan eskizlar va chizmalar borasida ko‘rsatgan xizmatlari qiymati ko‘rsatiladi.
 16-ustunda sotib oluvchi olib chiqiladigan tovarlarni xarid qilish shartlari sifatida bevosita yoki bilvosita amalga oshirilishi kerak bo‘ladigan intellektual mulk obyektlaridan foydalanganlik uchun to‘lashi kerak bo‘lgan litsenziya to‘lovlari va boshqa to‘lovlar
 17-ustunda olib chiqiladigan tovarni keyinchalik biron-bir tarzda qayta sotish, tasarruf etish yoki ulardan foydalanishdan olingan, tovar O‘zbekiston Respublikasining bojxona hududidan olib chiqilgandan keyin sotuvchiga bevosita yoki bilvosita tegishli bo‘ladigan tushumlarning istalgan qismi qiymati e’tiborga olinadi.
 18-“Tovarni ... gacha yetkazib berishdagi xarajatlar” ustunida O‘zbekiston Respublikasi bojxona hududidan olib chiqiladigan tovarlarning bojxona qiymatini aniqlashda, tovarni O‘zbekiston Respublikasi bojxona chegarasidagi joygacha yetkazib berishda amalda vujudga keladigan xarajatlar inobatga olinadi.
 18(a)-ustunda agar yetkazib berish shartiga muvofiq tovarlarning O‘zbekiston Respublikasi bojxona hududidan olib chiqish joyigacha bo‘lgan transportda tashish xarajatlari baholanayotgan tovar narxiga qo‘shilmagan bo‘lsa, ular ko‘rsatiladi. Istalgan turdagi transport vositalari orqali tovarlarni yetkazib berishda, bojxona qiymatiga yukni transportda tashish davrida amalda bo‘lgan tegishli transportda tashish tariflari asosida hisoblab chiqilgan mablag‘ qo‘shiladi. Agarda mazkur transport vositasida yukni tashish bo‘yicha yagona tarif haqida ma’lumotlar mavjud bo‘lmasa, transport xarajatlarini hisoblab chiqarishda xarajatlarning zarur moddalari va elementlaridan iborat transport xarajatlarini kalkulatsiya qilish bo‘yicha buxgalteriya hisobi ma’lumotlaridan foydalanish lozim. Agar BQD-1 bir necha turdagi tovarlar uchun to‘ldirilsa, olib chiqish joyigacha bo‘lgan transport xarajatlari ularning og‘irligiga proporsional ravishda taqsimlanadi.
 18(b)-ustunda O‘zbekiston Respublikasi bojxona hududidan olib chiqish joyigacha amalga oshirilgan yuklash, tushirish, qayta yuklash va ortish-tushirish xarajatlari baholanayotgan tovarning narxiga qo‘shilmagan va sotuvchi tomonidan alohida (qo‘shimcha)to‘langan bo‘lsa, mazkur bandda ushbu xarajatlar ko‘rsatiladi. Agar BQD-1 bir necha turdagi tovarlar uchun to‘ldirilgan bo‘lsa, yuklash, tushirish, qayta yuklash va ortish-tushirish xarajatlari tovarlarning og‘irligiga proporsional ravishda taqsimlanadi.
 18(v)-ustunda yukni sug‘urta to‘lovi ko‘rsatiladi.
 18(g)-ustunda sertifikatlash va ekspertizadan o‘tkazish bo‘yicha xizmatlar qiymati ko‘rsatiladi.
 18(d)-ustunda tovarni saqlash uchun to‘lovlar ko‘rsatiladi.
 18(e)-ustun tovarlar qayta eksport qilinganda to‘ldiriladi. Bu ustunda ilgari O‘zbekiston Respublikasi hududiga tovarlar olib kirishda to‘langan bojxona rasmiylashtiruvi uchun to‘langan yig‘imlar ko‘rsatiladi.
 18(j)-ustunda tovarning qayta eksport qilinishi sababli qaytarilishi lozim bo‘lgan to‘lovlar ayirilgan holda bojxona to‘lovlari summasi ko‘rsatiladi.
 18(z)-ustun tovarlar qayta eksport qilinganda to‘ldiriladi. Bu ustunda boshqa xarajatlar ko‘rsatiladi.
 19-“So‘mdagi jami” ustunda 14(a), 14(b), 14(v), 15(a), 15(b), 15(v), 15(g), 16, 17, 18(a), 18(b), 18(v), 18(g), 18(d), 18(e), 18(j), 18(z) - ustunlardagi summalarning jami ko‘rsatiladi. Bunda, tovarning baholanayotgan narxiga “A” bo‘limda qo‘shilmagan va bojxona qiymatiga qo‘shilishi lozim bo‘lgan qo‘shimcha hisoblashlar hisobga olinadi.
 15. V “A bo‘limning 2-ustunida ko‘rsatilgan qiymatdan (so‘mda) ayriladigan summalar” bo‘limida agar hujjatlar (transportda tashish uchun hisob, transport xarajatlari kalkulatsiyasi va boshqalar) bilan tasdiqlangan bo‘lsa, shartnoma narxidan tovarni O‘zbekiston Respublikasi bojxona hududidan qayta olib chiqilgandan keyin tovarni mo‘ljal joyga yetkazish bilan bog‘liq amalga oshirilgan jami xarajatlardan ayirilishi lozim bo‘lgan xarajatlar ko‘rsatilishi mumkin.
 20—23-ustunlardagi barcha ma’lumotlar so‘mda ko‘rsatiladi.
 20-“..... dan keyingi tashish xarajatlari” ustunida tovarni O‘zbekiston Respublikasi bojxona hududidan olib chiqish joyidan mo‘ljal joygacha bo‘lgan tashish xarajatlari ko‘rsatiladi. Mazkur ustunda, hisob-fakturasida alohida ko‘rsatilgan holda shartnoma narxidan ayirish maqsadida tovarni O‘zbekiston Respublikasi bojxona hududidan olib chiqish joyidan mo‘ljal joygacha bo‘lgan tashish xarajatlari deklarant tomonidan keltirilishi mumkin.
 Agar shartnomada SIR (SIP), SRT (SPT), DDP (DDP), DDU (DDU), SIF (SIF) yetkazib berish shartlari ko‘zda tutilgan bo‘lsa va tovarning faktura qiymatiga mo‘ljal joygacha yetkazib berish xarajatlari qo‘shilsa, mazkur xarajatlarni shartnoma narxidan ajratib olish yoki O‘zbekiston Respublikasi bojxona chegarasidagi olib chiqish joyi va shu joydan mo‘ljal joygacha bo‘lgan transport xarajatlarini alohida hisobga olish maqsadida xarajatlarni hisob-fakturasida yoki shartnomaning tegishli shartida alohida keltirish lozim.
 Tovarning mo‘ljal joygacha bo‘lgan transport xarajatlari bo‘yicha hisob-fakturasida xarajatlar yuqoridagi tartibda ajratib ko‘rsatilmagan bo‘lsa, bojxona organiga “chegaragacha” bo‘lgan xarajat “mo‘ljal joygacha” bo‘lgan xarajatdan ancha pastligini tasdiqlovchi asoslangan ma’lumotlar taqdim etilsagina, tovarlarni “olib chiqish joyidan mo‘ljal joygacha” xarajatlar ajratib olinishi mumkin.
 21-“Qaytarilishi lozim bo‘lgan to‘lovlar” ustunida tovarlar qayta eksport qilinayotganligi sababli qaytarilishi lozim bo‘lgan to‘lovlar ko‘rsatiladi.
 22-“So‘mdagi jami” ustunida 20 va 21-ustunlarda ko‘rsatilgan summalar yig‘indisi keltiriladi. 
 23(a)-ustunda 13-ustun + 19-ustun – 22-ustun tartibida hisoblangan bojxona qiymati so‘mda ko‘rsatiladi.
 23(b)-ustunda shartnomada belgilangan valyutada qayta hisoblangan 23(a)-ustunda ko‘rsatilgan bojxona qiymati ko‘rsatiladi. Shartnomada belgilangan valyutada qayta hisoblash A bo‘limda ko‘rsatilgan kurs bo‘yicha amalga oshiriladi. Agar shartnoma bo‘yicha hech qanday hujjatda xorijiy valyuta turi ko‘rsatilmagan bo‘lsa, 23(b) ustunda ma’lumotlar AQSh dollarida keltiriladi.
 24-“Deklaratsiya imzolagan shaxs” ustunida 1(b) ustunda ko‘rsatilgan korxona nomidan tovarlarni deklaratsiyalash vakolatiga ega bo‘lgan shaxs F.I.Sh, egallab turgan lavozimi va telefon raqami ko‘rsatiladi.
 16. Deklarant 1(a), 1(b), 2, 3, 4(a), 4(b), 5, 6, 7, 8, 9, 10(a), 10(b), 10(v), 10(g), 10(d) va 11-ustunlarni to‘ldiradi.
 17. 1(a), 1(b), 2, 3, 4(a), 4(b)-ustunlar ushbu Yo‘riqnoma talablari asosida BQD-1 shaklidagi deklaratsiyaning tegishli ustunlarini to‘ldirish tartibi bo‘yicha to‘ldiriladi.
 5-“Qo‘shimcha varaqlar soni” ustunida BQD-2 shakliga ilova qilingan qo‘shimcha varaqlar soni ko‘rsatiladi. 
 6-ustunda bojxona qiymatini aniqlashga asos bo‘lgan ma’lumot manbasi “X” belgisi bilan belgilanadi.
 7-ustunda bojxona organi tomonidan 6-ustunda belgilangan ma’lumotlar manbasi tavsiflanadi.
 8-“Deklaratsiya imzolagan shaxs” ustunida 1(b) ustunda ko‘rsatilgan korxona nomidan tovarlarni deklaratsiyalash vakolatiga ega bo‘lgan shaxs F.I.Sh, egallab turgan lavozimi va telefon raqami ko‘rsatiladi. 
 9-“Joy va sana” ustunida BQD-2 to‘ldirilgan joy va sana ko‘rsatiladi. 
 18. Har bir varaqda uchtagacha tovarlar to‘g‘risidagi ma’lumotlar ko‘rsatilishi mumkin. Har bir qo‘shimcha varaqda uning tartib raqami va BQD-2 shaklining ro‘yxatga olish raqami ko‘rsatiladi. 
 19. “Tovar raqami” ustunida BYuDning yoki uning qo‘shimcha varag‘ining aynan o‘xshash ustunidagi tegishli tovarning raqami va TIF TN kodi ko‘rsatiladi.
 10(a)-ustunda olib chiqiladigan aynan yoki shunga o‘xshash tovarlarning tashqi savdo shartnomalari bo‘yicha narxlari ko‘rsatiladi. 
 10(b)-ustunda olib chiqiladigan aynan yoki shunga o‘xshash tovarlar qiymati (tannarxi) kalkulatsiyasi bo‘yicha narxlar ko‘rsatiladi. 
 10(v)-ustunda aynan yoki shunga o‘xshash tovarlar uchun narxlarning birja kotirovkalari bo‘yicha narxlari ko‘rsatiladi.
 10(g)-ustunda tegishli mintaqaviy bozorlardagi olib chiqilayotgan tovarlar bo‘yicha narxlar ko‘rsatiladi.
 10(d)-ustunda olib chiqiladigan tovarlarning belgilangan tartibda amalga oshirilgan tovar-qiymat ekspertizasi ma’lumotlari bo‘yicha narxlar ko‘rsatiladi.
 11-“Deklaratsiya imzolagan shaxs” ustunida 1(b) ustunda ko‘rsatilgan korxona nomidan tovarlarni deklaratsiyalash vakolatiga ega bo‘lgan shaxs F.I.Sh, egallab turgan lavozimi va telefon raqami ko‘rsatiladi. 
 20. Bojxona organlari tomonidan BQD shakli asosiy va qo‘shimcha varaqlarining “BYuDning ro‘yxatga olish raqami” va “bojxona qaydlari uchun” bandlari to‘ldiriladi. BQD har bir nusxasining asosiy va qo‘shimcha varaqlaridagi “bojxona qaydlari uchun” ustunida BQDning ro‘yxatga olish raqami qo‘yiladi, shuningdek, bojxona qiymatini nazorat qiluvchi mansabdor shaxs deklaratsiyani tekshirishi natijasida tegishli ma’lumotlarni qayd etadi, shaxsiy raqamli muhri va imzosi (BQDning elektron shaklini elektron raqamli imzosi) bilan tasdiqlaydi.
 21. Bojxona organi BQDni BYuD bilan bir vaqtda ro‘yxatga oladi. Bunda ilova qilingan BQDga BYuDning ro‘yxatga olish raqami (99999 /99.99.99 /999999) ko‘chirib yoziladi. BQD tekshirib bo‘lingandan so‘ng, uning asosiy va qo‘shimcha varaqlari “xizmat qaydlari uchun” bandiga BQDning ro‘yxatga olish raqami qo‘yiladi va BQD tekshiruvini amalga oshirgan inspektorning imzosi va shaxsiy raqamli muhri (BQDning elektron shakli elektron raqamli imzosi) bilan tasdiqlanadi. Old varag‘ida bojxona organining belgilangan bojxona qiymati bo‘yicha qarori va tovarni deklarant foydalanishiga taqdim etish shakli to‘g‘risida yozib qo‘yiladi. 
 22. Bojxona qiymati deklaratsiyasi to‘g‘ri to‘ldirilgan, bojxona qiymatini aniqlash usuli deklarant tomonidan qo‘llanilgan va ma’lumotlar o‘rnatilgan tartibda hujjatlar bilan tasdiqlangan taqdirda, BQD har bir varag‘ining “bojxona qaydlari uchun” bandida “bojxona qiymati qabul qilindi” belgisi qo‘yiladi va BQDni qabul qilgan mansabdor shaxsning imzosi va shaxsiy raqamli muhri (BQDning elektron shakli elektron raqamli imzosi) bilan tasdiqlanadi. 
 23. BQDning asosiy va qo‘shimcha varaqlarining biror-bir ustunida deklarant tomonidan ko‘rsatilishi lozim bo‘lgan ma’lumotlar uchun yetarli joy bo‘lmasa, ushbu ma’lumotlar BQDning asosiy va qo‘shimcha varaqlari orqa tomoniga tegishli ustuni ko‘rsatilgan holda qo‘shimcha ravishda yozilishiga ruxsat etiladi. Bunday yozuv deklarantning imzosi bilan tasdiqlanadi va BQDning tegishli ustunlarida “varaq orqasida” yozuvi ko‘rsatiladi. BQDning elektron shaklida (elektron nusxasida) “varaq orqasida” yozuvi ko‘rsatilmaydi va barcha ma’lumotlar BQDning tegishli ustunlarida to‘liq ko‘rsatiladi.
 24. Bojxona qiymatini ko‘rsatishda deklarant tomonidan taqdim etiladigan va uning tomonidan tijorat siri yoki maxfiy deb belgilanadigan axborotdan bojxona organi tomonidan faqat bojxona maqsadlari uchun foydalaniladi va deklarantning ruxsatisiz ularning uchinchi shaxslarga berilishi mumkin emas, qonun hujjatlarida belgilangan hollar bundan mustasno.
 25. Tijorat siri yoki maxfiy hisoblanadigan axborotni oshkor qilganlik uchun bojxona organi va uning mansabdor shaxslari O‘zbekiston Respublikasi qonun hujjatlariga muvofiq javob beradilar.